Sena Leza Ulandigwasya Kuti naa Ndapaila?
Bwiinguzi bwamu Bbaibbele
Inzya, Leza ulabagwasya aabo ibamulomba cakusinizya zyintu zyeendelana akuyanda kwakwe. Nokuba kuti tamunabuzuba mwapaila, zikozyanyo zyamu Bbaibbele zyabantu bakali kupaila kuti, “Leza kondigwasya,” zilakonzya kumukulwaizya. Mucikozyanyo:
“
Undigwasye, O Jehova Leza wangu, undifutule muluzyalo lwako.”—Intembauzyo 109:26.
“
Pele mebo ndi mucete, ndipengede. Fwambaana kundigwasya, O Leza.”—Intembauzyo 70:5.
Masimpe, sikulemba majwi aaya wakajisi lusyomo luyumu muli Leza. Nokuba boobo, Leza ulabaswiilila boonse babombe myoyo, mbuli baabo “
bawizukide mumoyo” naa “
batete myuuya.”—Intembauzyo 34:18.
Tamweelede kuyoowa kuti Leza uli kulamfwu kapati cakuti tabikkili maano kumapenzi aanu. Bbaibbele lyaamba kuti: “
Jehova ulisumpukide, nekubaboobo ulibabwene abaniini, pele basikamikami ulibezi nibacili kule.” (Intembauzyo 138:6) Cimwi ciindi Jesu wakaambila basikwiiya bakwe kuti: “
Naaba masusu aakumutwe wanu alibalidwe oonse.” (Matayo 10:30) Leza ulibwene zyintu zimujatikizya kubikkilizya azyeezyo nywebo nzyomutazyi. Aboobo, kuti kacikonzya kucita oobo, nkokuti uyoomwiingula mwapaila kuti amugwasye ciindi nomwajana zyintu zimulibilisya!—1 Petulo 5:7.
tum_Latn swh_Latn bem_Latn unk ssw_Latn unk bem_Latn bem_Latn lus_Latn sna_Latn nya_Latn bem_Latn bem_Latn